સમગ્ર દક્ષિણ ગુજરાત સહિત સંઘ પ્રદેશ વિસ્તારમાં ભારે વરસાદ પડતાં દમણગંગા નદીના ઉપરવાસમાંથી આવેલા પાણીને લીધે મધુબન ડેમમાં પાણીનો વધારો થયો હતો. જેને લઈ એક લાખ ક્યુસેક જેટલું પાણી છોડવામાં આવ્યું હતું. આ દરમ્યાન સેલવાસના રાખોલી ગામે રહેતા એક પરપ્રાંતીય યુવાન સુરેશ રામવિલાસ (22) નાઓ નદીમાં શૌચક્રિયા કરવા ગયા હતા. આ દરમ્યાન અચાનક જ પાણી વધી જતાં યુવક નદીની વચ્ચે પથ્થરોમાં ફસાયો હતો. એની ચારે બાજુ પાણી ફરી વળ્યું હોય તે એક અન્ય વ્યક્તિ રામજીભાઈ પ્રભાકર નાઓએ પોલીસને જાણ કરી હતી. જેથી સેલવાસ પોલીસે આ અંગે ફાયર ફાઇટરને જાણ કરી હતી. જેથી જિલ્લા કલેક્ટરને પણ જાણ કરવામાં આવી હતી. થોડા સમય માટે મધુબન ડેમમાંથી પાણી છોડવાનું બંધ કરાયું હતું. અને પાણીનો જળ સ્તર નીચે જતાં ફાયર બ્રિગેડની ટીમે રેસક્યું ઓપરેશન પર પાડ્યું હતું.